《和答钟西皋》
明代·许相卿

一声秋信叶边闻，早见西风度朔云。尘镜红颜吾丧我，雪舟清朔客怀君。

壶头阅世时何晚，谷口耕岩日自曛。抚手知言千载上，苏门长啸有遗文。

作者简介：（1479—?）浙江海宁人，字伯台，晚年自号云村老人。正德十二年进士。世宗即位，授兵科给事中。为给事三年，屡上疏言事，尤极言功臣子弟荫官不及中官厮养，皆不听，遂谢病归。嘉靖八年诏养病三年以上不赴都者，落职闲住，遂废。夏言秉政后，招之，谢勿应。